Coronavirus: Trend îngrijorător în cazul răspândirii Covid-19. Ce înseamnă transmiterea prin colectivitate.
Autorităţile medicale din SUA nu îşi pot da seama cum un locuitor din Solano, California, a fost infectat cu noul coronavirus. Pacientul nu a călătorit în zone afectate de epidemie şi nici nu a intrat în contact cu persoane infectate. Felul în care persoana a fost expusă la noul virus este "necunoscut".
Autorităţile medicale din SUA nu îşi pot da seama cum un locuitor din Solano County, California, a fost infectat cu noul coronavirus. Pacientul nu a călătorit în zone afectate de epidemie şi nici nu a intrat în contact cu persoane infectate.Modul în care persoana a fost expusă la noul virus este "necunoscut", transmite Centrul american pentru Controlul Bolilor (CDC), potrivit CNN."Este posibil ca acest caz să fie unul de transmitere prin colectivitate a noului virus Covid-19, ceea ce ar fi prima oară când o astfel de situaţie are loc în Statele Unite", au transmis reprezentanţii CDC.Ar fi o schimbare îngrijorătoare în cazul răspândirii coronavirusului Covid-19, relatează și nytimes."Sugerează că ar exista și alte cazuri de îmbolnăvire nedetectate" explică William Schaffner, profesor la Universitatea Vanderbilt.Termenul de "transmitere prin colectivitate" presupune că virusul s-a răspândit printr-o comunitate şi că "sursa infecţiei este necunoscută. Totuşi, există posibilitatea ca pacientul să fi fost expus la o persoană infectată care s-a întors recent dintr-o zonă afectată de epidemie", au conchis oficialii.Pacientul se află sub tratament într-un spital din Sacramento. În Statele Unite au fost confirmate 60 de cazuri de infecţie cu noul coronavirus, iar autorităţile medicale americane se aşteaptă că numărul cazurilor să crească.